Det tørre og varme vejr har i de sidste dage resulteret i en lang række naturbrande i Nordjylland. I dag har Nordjyllands Beredskab også haft helt ekstraordinært travlt med at slukke brand. Siden midnat har Nordjyllands Beredskab rykket ud til tre brande på marker og seks brande i landbrugsmaskiner. Der kommer først for alvor hjælp fra oven tirsdag, hvor meteorologerne spår kraftige tordenbyger over Nordjylland. De mange brande opstår samtidig med at brandindekset er steget dag for dag i de sidste tørre og varme dage. I går betød det blandt andet, at en traktor og en halmpresser gik op i røg på en mark mellem Tårs og Hjørring. I løbet af i lørdag var Nordjyllands Beredskab ude til syv brande i løbet af dagen. Siden artiklen blev udgivet, er der kommet yderligere en høst-relateret brand på listen.

Referat:
Der er travlt ved Nordjyllands Beredskab denne søndag. På bare én dag har de været ude ved ni høst-relaterede brande.